Pendantaj papagetoj

Pendantaj papagetoj aŭ pendopapagoj (Loriculus, laŭ kio ankaŭ lorikuloj) estas genro de papagoj, troveblaj en tropika suda Azio. Ili estas malgrandaj, averaĝe 13 cm longaj, plejparte verdaj birdoj kun mallongaj vostoj. Kapoj kaj vizaĝoj de multaj specioj havas brilan koloraron, kiu grave helpas distingi inter individuaj specioj. Inter papagoj, kaj ĝenerale inter birdoj, ili havas unikan kapablon dormi pendante renverse de arbaj branĉoj.

Taksonomio
La genron Loriculus enkondukis en 1849 brita zoologiisto Edward Blyth. Tipa specio de ĝi estis blukrona pendopapago. La latina nomo de genro estas diminutiva formo de nomo Lorius, kiun Nicholas Aylward Vigors proponis en 1825 por lorioj.

Moderna taksonomio agnoskas 15 speciojn de pendopapagoj:
Printempa pendopapago, Loriculus vernalis
Srilanka pendopapago, Loriculus beryllinus
Filipina pendopapago, Loriculus philippensis
Pendopapago de Bonaparte, Loriculus bonapartei
Kamigina pendopapago, Loriculus camiguinensis (malkovrita en 2006)
Blukrona pendopapago, Loriculus galgulus
Sulavesa pendopapago, Loriculus stigmatus
Moluka pendopapago, Loriculus amabilis
Sul-insula pendopapago, Loriculus sclateri
Sangihea pendopapago, Loriculus catamene
Oranĝfrunta pendopapago, Loriculus aurantiifrons
Bismarka pendopapago, Loriculus tener
Nana pendopapago, Loriculus exilis 
Flavgorĝa pendopapago, Loriculus pusillus
Floresa pendopapago, Loriculus flosculus

 Referencoj 

Kategorio:Birdoj de Azio
Kategorio:Papagedoj
Kategorio:Birdoj de Oceanio